Rīgā

Datums skatāms laika zīmogā Nr. 18/TA-2151

Saeimas Prezidijam

Saeimas Budžeta un

finanšu (nodokļu) komisijas

priekšsēdētājam M. Bondaram

Par likumprojektu

"Latvijas Bankas likums"

Saskaņā ar likuma "Par Latvijas Banku" pārejas noteikumu 3. punktu  Ministru kabinetam ir noteikts uzdevums līdz 2020. gada 31. oktobrim iesniegt Saeimai likumprojektu par Latvijas Banku, kurā nosaka tās pārvaldes struktūru un darbību un paredz Finanšu un kapitāla tirgus komisijas pievienošanu Latvijas Bankai, ievērojot monetārās politikas, kā arī finanšu un kapitāla tirgus dalībnieku uzraudzības un noregulējuma iestādes funkciju neatkarību.

2020. gada 21. septembrī Latvijas Banka un Finanšu un kapitāla tirgus komisija iesniedza Finanšu ministrijā likumprojektu "Latvijas Bankas likums" un ar to saistīto 25 likumprojektu pakotni.  Lai izšķirtos par likumprojekta "Latvijas Bankas likums" tālāku virzību un atbilstību minēto pārejas noteikumu 3. punktam,  likumprojekta koncepts 2020. gada 5. oktobrī tika izskatīts valdības politisko partiju Sadarbības sanāksmes sēdē, kurā tika pausts tālāks konceptuāls atbalsts Finanšu un kapitāla tirgus komisijas pievienošanai Latvijas Bankai, ievērojot monetārās politikas, kā arī finanšu un kapitāla tirgus dalībnieku uzraudzības un noregulējuma iestādes funkciju neatkarību, kā arī turpinot diskusijas par atsevišķiem likumprojektā iekļautiem jautājumiem. Likumprojektu "Latvijas Bankas likums" bija nepieciešams precizēt, tāpēc atkārtoti tas tika iesniegts Finanšu ministrijā 2020. gada 19. oktobrī. Minēto likumprojektu starpinstitūciju saskaņošanas process tika uzsākts 2020. gada 23. oktobrī.

Saskaņā ar Līguma par Eiropas Savienības darbību 127. panta 4. punktu, 282. panta 5. punktu un tā 4. protokola "Par Eiropas Centrālo banku sistēmas un Eiropas Centrālās bankas Statūtiem" 4. pantu par likumprojektu un ar to saistītajiem likumprojektiem nepieciešams saņemt Eiropas Centrālās bankas atzinumu. Likumprojekts un ar to saistītie likumprojekti ir nosūtāmi Eiropas Centrālajai bankai vienlaikus ar to iesniegšanu Ministru kabinetā. Eiropas Centrālā banka atzinumu sniegs ne ātrāk kā sešu nedēļu laikā.

Ņemot vērā minēto, informēju, ka likumprojektu "Latvijas Bankas likums" un ar to saistīto likumprojektu pakotni Ministru kabinets iesniegs Saeimā pēc atzinuma saņemšanas no Eiropas Centrālās bankas.

Pielikumā: Ministru kabineta 2020. gada      . novembra sēdes protokola   
Nr.         . § izraksts.

Cieņā

|  |  |  |
| --- | --- | --- |
| Ministru prezidents | (paraksts\*) | A. K. Kariņš |

\* Dokuments ir parakstīts ar drošu elektronisko parakstu